Kirjat-Jearim

Kirjat-Jearim (hebraisk: , tolket i betydningen «skogenes by»; gresk: Καριαθιαριμ; latin: Cariathiarim) var en by i Israels land som er nevnt 17 ganger i den hebraiske Bibelen.«Kiriath-Jearim», Topicalbibleorg Den har også blitt referert til Kirjat-Ba'al, Ba'ala og Ba'ale-Judea. Stedet lå på grensen mellom Judea og Benjamin. Kirkehistorikeren Eusebius av Cæsarea har skrevet at byen var lokalisert rundt 15 km fra Jerusalem på veg til Lydda. Stedet har blitt identifisert med dagens Kiryat Ye'arim.Identifiseringen av stedet er ikke likefram, artikkelen Kiriath-Jearim i International Standard Bible Encyclopedia diskuterer en rekke geografiske trekk med tilsvarende bibelreferanser

 Referanser i Bibelen 
Kirjat-Jearim var nevnt en hevittisk by,Nettbibelen: Første Mosebok 10:17. Kapittel 10, «Folkeslagene på jorden», forteller at hevittene var en gruppe etterkommere av Kanaan, sønn av Kam, sønn av Noah. Den fiktive Kanaan var den påståtte stamfaren til kanaanittene. og ble knyttet til gibeonittene.Nettbibelen: Josvas bok 9:17 Stedet var et viktig landemerke for å identifisere grensen mellom Judas stamme og Benjamins stamme.Nettbibelen: Josvas bok 15:9; 18:14, 15 Det er også nevnt som stedet hvor Paktens ark kan ha blitt flyttet til etter å ha vært i Bet-Sjemesj (Beit Shemesh).Nettbibelen: Første Samuelsbok 6:21-7:2 Etter rundt 60 år ble arken flyttet til Jerusalem og plassert i telt utenfor palasset til kong David.Nettbibelen: Andre Samuelsbok 6

 Fra Baal til Jahve 
Grunnet de tidlige navnene Kirjat-Ba'al, Ba'ala og Ba'ale-Judea, som er en åpenbar henvisning til den eldre kanaanittiske guden Baal, var stedet et semittisk hellig sted i oldtiden før israelittene kom til. Endringen fra Kirjat-Ba'al til Kirjat-Jearim ligger kanskje i en endringen i befolkningen (eller endringen i herredømmet) som skjedde ved Josvas krigføring og erobring som i henhold til den hebraiske Bibelen tok landet i eie fra den tidligere befolkningen. Det religiøse grunnlaget for denne krigen er bevitnet i endringen av stedsnavnet. For israelittene tilhørte Baal en av de andre ikkejødiske gudene, og Josva fikk fjernet fra stedet minnet om den tidligere Baal-dyrkelsen.Nettbibelen: Josvas bok 18.14 Det nye navnet reflekterte dog ikke jødenes religiøse tilknytning til Jahve som erstatning for Baal, men var en refleksjon av stedets framtredende geografiske trekk.

 Profeten Uria 
Bibelen har identifisert minst en profet som har kommet fra denne byen:

Uria ga sine profetier og eventuelle plagsomme fordømmelser mot Jerusalem. Det førte til sist at kong Jojakim, konge av Judea, fikk nok og kongens raseri fikk Uria til flykte til Egypt for å unngå å bli drept. I Egypt ble han likevel tatt av kongens menn og fraktet tilbake til Jerusalem for henrettelse ved halshogging. Liket ble deretter kastet i en umerket grav.Nettbibelen: Jeremias bok 26:22-23

 Dagens by 
Den moderne israelske byen Kiryat Ye'arim er oppkalt etter oldtidsbyen og ligger på dens antatte sted.

 Referanser 

Kategori:Bibelske steder
Kategori:Jerusalem-distriktet